CELEX: 62008TO0376
Language: el
Date: 2009-06-22 00:00:00
Title: Διάταξη του Πρωτοδικείου (τμήμα αναιρέσεων) της 22ας Ιουνίου  2009. # Bart Nijs κατά Ελεγκτικού Συνεδρίου των Ευρωπαϊκών Κοινοτήτων. # Αίτηση αναιρέσεως - Υπάλληλοι. # Υπόθεση T-376/08 P.

ΔΙΑΤΑΞΗ ΤΟΥ ΠΡΩΤΟΔΙΚΕΙΟΥ (αναιρετικό τμήμα)
      της 22ας Ιουνίου 2009
      Υπόθεση T-376/08 P
      Bart Nijs
      κατά
      Ελεγκτικού Συνεδρίου των Ευρωπαϊκών Κοινοτήτων
      «Αίτηση αναιρέσεως – Υπαλληλική υπόθεση – Υπάλληλοι – Έκθεση αξιολογήσεως για την περίοδο 2005/2006 – Απόφαση περί μη προαγωγής του αναιρεσείοντος κατά την περίοδο προαγωγών 2007 – Απόφαση του Ελεγκτικού Συνεδρίου περί ανανεώσεως της θητείας του γενικού γραμματέα του – Αίτηση αναιρέσεως εν μέρει προδήλως απαράδεκτη και εν μέρει προδήλως αβάσιμη»
      Αντικείμενο: Αίτηση αναιρέσεως ασκηθείσα κατά της διατάξεως του Δικαστηρίου Δημόσιας Διοίκησης της Ευρωπαϊκής Ένωσης (δεύτερο τμήμα) της
         26ης Ιουνίου 2008, F-1/08, Nijs κατά Ελεγκτικού Συνεδρίου (δεν έχει δημοσιευθεί ακόμη στη Συλλογή).
      
      Απόφαση: Η αίτηση αναιρέσεως απορρίπτεται. Ο Bart Nijs φέρει τα δικαστικά έξοδά του καθώς και τα έξοδα στα οποία υποβλήθηκε το Ελεγκτικό
         Συνέδριο των Ευρωπαϊκών Κοινοτήτων στο πλαίσιο της αναιρετικής διαδικασίας.
      
      Περίληψη
      Αναίρεση – Αναφορά στην αίτηση των νομικών λόγων και επιχειρημάτων – Ανεπαρκής προσδιορισμός του λόγου αναιρέσεως – Παραπομπή
            στο σύνολο των συνημμένων εγγράφων – Απαράδεκτο
      (Κανονισμός Διαδικασίας του Πρωτοδικείου, άρθρο 138 § 1, στοιχείο γ΄)
      Στο πλαίσιο αιτήσεως αναιρέσεως ενώπιον του Πρωτοδικείου ασκηθείσας κατά αποφάσεως του Δικαστηρίου Δημόσιας Διοίκησης, η γενική
         παραπομπή σε άλλα έγγραφα πλην της αιτήσεως αναιρέσεως δεν μπορεί να αντισταθμίσει την έλλειψη ουσιωδών στοιχείων της νομικής
         επιχειρηματολογίας τα οποία, δυνάμει του άρθρου 138, παράγραφος 1, στοιχείο γ΄, του Κανονισμού Διαδικασίας του Πρωτοδικείου,
         πρέπει να περιλαμβάνονται στο δικόγραφο της αιτήσεως αναιρέσεως. Επιπλέον, το Πρωτοδικείο δεν έχει υποχρέωση να ερευνά και
         να εξακριβώνει, στα συνημμένα στην αίτηση αναιρέσεως έγγραφα, τους λόγους και τα επιχειρήματα που θα μπορούσε να θεωρήσει
         ότι αποτελούν τη βάση της αιτήσεως αναιρέσεως, δεδομένου ότι τα συνημμένα αυτά έγγραφα επιτελούν απλώς λειτουργία αποδεικτικών
         και διευκρινιστικών στοιχείων.
      
      (βλ. σκέψη 24)
      Παραπομπή: ΠΕΚ, 21 Μαΐου 1999, T‑154/98, Asia Motor France κ.λπ. κατά Επιτροπής, Συλλογή 1999, σ. II‑1703, σκέψη 49· ΠΕΚ,
         14 Δεκεμβρίου 2005, T‑209/01, Honeywell κατά Επιτροπής, Συλλογή 2005, σ. II‑5527, σκέψη 57